open-index/open-wikipedia-markdown huggingface dataset:
Den cisalpinske republikk

**Den cisalpinske republikk** (ital. **Repubblica Cisalpina**) var en fransk klientrepublikk i det nordlige Italia mellom 1797 og 1802.

Etter slaget ved Lodi i mai 1796 gikk den franske general Napoléon Bonaparte i gang med å organisere to stater – den ene sør for elven Po (Den cispadanske republikk) – den andre i nord (Den transpadanske republikk). 

Disse to ferske franske marionettrepublikkene ble, sammen med provinsen Novara, snart etter sammenslått til Den cisalpinske republikk (29. juni 1797) og fikk Milano som hovedstad. Den cisalpinske republikk omfattet omtrent det tidligere Hertugdømmet Milano, de delene av Republikken Venezia som lå vest for elven Adige, Hertugdømmet Modena, De pavelige legasjoner og den piemontesiske provinsen Novara. Republikken hadde en befolkning på ca. 3,5 millioner. Hæren bestod av 20&nbsp;000 franske styrker, betalt av Den cisalpinske republikk. Den første presidenten (director) var Serbelloni. 

Den 10. oktober 1797 gjorde Valtellina opprør mot grisonerne og sluttet seg til republikken. 

Republikken ble besatt av østerrikske styrker i 1799, men ble gjenetablert den 2. juni 1800 etter slaget ved Marengo. I januar 1802 endret Den cisalpinske republikk navn til Den italienske republikk og senere til Kongedømmet Italia (1805 &ndash; 1814).

Staten var inndelt på fransk manér i departementer: 

*Adda (hovedstad: Sondrio)
*Agogna (hovedstad: Novara)
*Crostolo (hovedstad: Reggio Emilia)
*Cario (hovedstad: Como)
*Mella (hovedstad: Brescia)
*Mincia (hovedstad: Mantova)
*Olona (hovedstad: Milano)
*Panaro (hovedstad: Modena)
*Øvre Po (hovedstad: Cremona)
*Nedre Po (hovedstad: Ferrara)
*Reno (hovedstad: Bologna)
*Rubicon (hovedstad: Cesena)
*Serio (hovedstad: Bergamo)

## Den cisalpinske republikk, 1797-1802
**Første direktorat* 1797-1798
**Annet direktorat* 1798
**Tredje direktorat* 1798-1799
Carbonariene

**Carbonariene** (italiensk: **Carbonari** = «kullbrennere») var fellesbetegnelsen for en rekke hemmelige revolusjonære selskaper som ble grunnlagt tidlig på 1800-tallet i Italia. De var sentrale drivkrefter ved planleggingene av en rekke opprør og revolusjoner i en rekke italienske stater, i 1820, 1830&ndash;1831 og 1848.

Carbonarienes historiske røtter er noe uklare, men dette hemmelige brorskapet utviklet seg i Kongedømmet Napoli og var tidlig en faktor i og rundt hovedstaden Napoli. Her støttet carbonariene først Joachim Murat (som Napoleon hadde innsatt som konge), men gav så sin tilslutning til kong Ferdinand I.

De ble organisert på samme vis som frimurerne, i små celler, spredt over hele landet. De arbeidet for et liberalt og samlet Italia. Dette skulle skje ved at universitetsstudenter og intellektuelle skulle anføre spontane opprør i den arbeidene befolkning. Det var også et antiklerikalt element i deres tenkning og program. 

Den 15. august 1814 fordømte kardinalene Pacca og Consalvi de hemmelige selskaper, blant annet frimureriet og carbonariene. De ble noen år senere fordømt av paven selv Pius VII) og medlemmene truet med ekskommunikasjon fra den katolske kirke i 1821, i den apostoliske konstitusjon *[[Ecclesiam a Jesu Christo]]*.

Silvio Pellico (1788&ndash;1854) og Pietro Maroncelli (1795&ndash;1846) var ledende medlemmer blant carbonarine. Begge var i mange år holdt fengslet av østerrikerne, lenge i Borgen Spielberg i Brno i Mähren. Etter at han var løslatt skrev Pellico boken  *Le mie prigioni*, der han i detalj beskriver de ti årene han tilbragte i fengsel. Maroncelli mistet ett bein i fengsel. Han sørget for oversettelse og redigering av Pellicos bok i Paris (1833). Blant carbonariene var også Giuseppe Garibaldi og Giuseppe Mazzini.

Revolusjonene ble slått ned av franskmennene under Louis Napoleon og av de østerrikske habsburgerne, som forsøkte å holde på sine maktposisjoner i Italia (Venezia og Milano var begge del av det østerrikske rike, og Kongedømmet Begge Sicilier har styrt av konger fra huset  Bourbon som stod under sterk innflytelse fra den franske regjering).  At revolusjonene slo feil, viste at nasjonal samling ikke kunne skje alene på grunnlag av idealisme, men måtte drives frem ved «realpolitikk». Samlingen av Italia i 1860- og 1870-årene ble tilslutt virkeliggjort ad diplomatisk vei fra Piemonte-Sardinias side.

## Annet
Matretten spaghetti alla carbonara, det vil si *spaghetti på kullbrennernes vis*, sies å ha sin bakgrunn i disse hemmelige selskapene, uten at noen kan oppvise kilder for dette.
Padiham

**Padiham** er en liten by og verdslig sogn ved elven Calder i Lancashire, England. Den ligger omkring 5&nbsp;km vest for Burnley og sør for Pendle Hill. Den er en del av distriktet (*borough*) Burnley, men har sitt eget byråd med begrenset myndighet. Padiham var opprinnelig en rural landsby ved elven Calder. Den er fortsatt omgitt av en attraktiv landbruksområde ved en bue som strekker fra nordvest til nordøst ved skråningen av Pendle Hill. I henhold til folketellingen i 2011 hadde sognet en befolkning på 10 098 innbyggere, noe som er økning fra 8 998 innbyggere ved den tilsvarende folketellingen i 2001.

## Historie
Det har ikke blitt påvist et forhistorisk eller romersk sted i de urbane området og i selve Padiham. Stedsnavnet er av angelsaksisk opprinnelse, men ikke nedtegnet i *[[Domesday Book]]* (1086). Den første kjente omtalen av byen, som *Padyngham*, er datert til 1294. I hundrevis av år var den en kjøpstad hvor produkter fra Pendleside ble kjøpt og solgt. Byen ekspanderte og ble betydelig ombygd i løpet av den industrielle revolusjon og dens sentrale område er i dag bevaringsverdig. Markedet eksisterer fortsatt, og holdes på onsdager og fredager.

Padiham var et av de første stedene hvor metodismen fikk et fotfeste i østlige Lancashire. Det er antatt John Wesley første besøk til Padiham skjedde i 1757.

Padihams befolkning nådde sitt meste en gang rundt 1921 med bortimot 14 000 innbyggere, og med en nedgang til rundt 10 000 på 1960-tallet før det begynte stabilisere seg og har igjen kommet på dette befolkningstallet. Årsaken til utflytningen var at folk flyttet sørover i England på søken etter arbeid som følge av nedgang i de tradisjonelle arbeidene med kull, bomull og maskinfabrikasjon.

Dronning Elisabeth II, sammen med Philip, hertug av Edinburgh, besøkte første gang Burnley, Nelson og den gamle fabrikken Mullard som framstilte elektroniske komponenter ved Simonstone i nærheten Padiham på hennes etterkroningsreise i Lancashire i 1955.

## Referanser


## Eksterne lenker
* 
* Burnley Borough Council
* Church of England Parish of Padiham and Hapton
* Padiham Town Council
* Visit Padiham
Karl Emmanuel IV av Sardinia

**Karl Emmanuel IV** av huset Savoia (født 24. mai 1751 i Torino  i kongedømmet Sardinia, død 6. oktober 1819 i Roma) var konge av Kongedømmet Sardinia fra 1796 til 1802.
Han målte 1.49 meter på strømpelesten.

## Referanser


## Eksterne lenker
* Karl IV (jacobitt)
Crédit Agricole (bank)

**Crédit Agricole** er et fransk finanskonsern grunnlagt 5. november 1894. Ved utgangen av mars 2014 var selskapet Frankrikes nest største bankgruppe, og den niende største i verden.

Crédit Agricole var hovedsponsor for det profesjonelle sykkellaget med samme navn fra 1998, men trakk seg ut etter 2008-sesongen. 

## Referanser


## Eksterne lenker
*
Ernst Wilhelm Leberecht Tempel

**Ernst Wilhelm Leberecht Tempel** (født 4. desember 1821 i Niedercunnersdorf, Sachsen, død 16. mars 1889 i Arcetri, Italia) var en tysk astronom og litograf. Han fant blant annet 5 asteroider og 12 kometer, blant andre Tempel 1.

## Referanser
Warez

**Warez** er et uttrykk som betyr piratkopiert materiale. Uttrykket er utledet fra det engelske ordet for programvare, «software». 

Skrivemåten, med «z» som flertallsending er forholdsvis vanlig i internettsjargong, andre eksempler på dette er «appz» (*applications*) og «gamez» (*games*). Uttrykket blir hovedsakelig brukt til å beskrive piratkopiert programvare som blir distribuert på Internett av organiserte «Warez-grupper», piratkopier som blir solgt for profitt blir som regel ikke kalt for warez. I tillegg til programvare distribuerer også warez-gruppene annet opphavsrettsbeskyttet materiale, som filmer og musikk. Dette blir også omtalt som warez, selv om det ikke er programvare.
Imola

**Imola** er en by i den norditalienske regionen Emilia-Romagnas Storbyområdet Bologna. Innbyggertallet er på rundt 65&nbsp;000.

Byen oppstod allerede i antikken. På romersk tid oppstod bynavnet «Forum Cornelii», og henspiller på Lucius Cornelius Sulla, som grunnla en romersk koloni der. Navnet Imola kommer fra lokal dialekt, «der borte/der nede», altså en slags stedsangivelse som passer med at man står på høydedragene i nærheten og peker.

I Forum Cornelii og krysset romerveiene «Decumanus Maximus» og «Cardo Maximus».

I byen ligger bilbanen Autodromo Enzo e Dino Ferrari, hvor det blant annet har blitt holdt en rekke Formel 1 løp

## Oversikt over Imolas historie
* 422 – Imola blir bispesete.
* 500-tallet – «Forum Cornelii» raseres av langobardene, den nye bosettingen blir kjent som «Imola».
* 1000-tallet – Imola blir selvstendig by.
* 1262 til 1292 – Byen regjeres av Bologna.
* 1300-tallet – Bygning av festningen, som nå går under navnet «Rocca».
* 1424 til 1438 – Byen regjeres av viscontiene fra Milano.
* 1502 – Leonardo da Vinci oppholder seg i byen og utvikler byplaner
* 1504 – Byen blir del av Kirkestaten.
* 1861 – Byen blir del av Kongedømmet Italia.

## Referanser


## Eksterne lenker
*
Tivoli (Italia)

**Tivoli** (i antikken: **Tibur**) er en midtitaliensk by i regionen Lazio, omkring 20&nbsp;km øst for Romas utkant.

## Historie
Tibur var bebodd av latinerne, og kom likesom det øvrige Latium under romersk kontroll i det 4. årh. f.Kr. (Municipium 90 f.Kr.). Utenfor byen bygget keiser Hadrian et stort  villaanlegg, Villa Adriana.

Også i middelalderen var Tivoli en av de viktigste byene i Romas nærområde. På midten av 1500-tallet bygde Pirro Ligorio på oppdrag av kardinal Ippolito d'Este den storslagne Villa d'Este, berømt for sine mange fontener.

Byens romantiske beliggenhet med elven Anienes fossefall og antikke ruiner har alltid virket tiltrekkende på kunstnere.

Byen ble grunnlagt i 1215 f.Kr. Da ble den også kalt Tibur og ble koblet til Roma ved tiburtinveien.

## Geografi
Byen ligger ved elven Aniene i vesthengene av Monti Tiburtini. Den har om lag 53&nbsp;000 innbyggere.

## Severdigheter
* Villa Adriana
* Villa d'Este
* Villa Gregoriana ved Anienefossen
* Gamlebyen, med flere middelalderkirker
* romersk rundtempel

## Referanser


## Eksterne lenker
* 
* Villa d'Este
Patrick Süskind

**Patrick Süskind** (født 26. mars 1949 i Ambach i Bayern) er en tysk forfatter. Han studerte historie i München og Aix-en-Provence. Han bor nå i München og Paris. 

Süskinds mest kjente bok er debutromanen *Parfymen* (*Das Parfüm*) fra 1985. Det er en sanselig miljøskildring, en frodig fabel og en grotesk kriminalhistorie om den unge pariseren Jean-Baptiste Grenouille, som med sin ekstremt velutviklede luktesans og manglende moral gjør alt for å framstille den mest fantastiske parfymen i 1700-tallets Frankrike. Boka ble en bestselger og oversatt til 46 språk, på norsk allerede i 1986. Den ble filmatisert i 2006. 

Forfatteren har i tillegg til romanene også skrevet en dreiebok.

## Verker
* 1981: *Der Kontrabass* – teaterstykke
* 1985: *Das Parfüm* (*Parfymen*) – roman
* 1987: *Die Taube* (*Duen*)
* 1991: *Die Geschichte von Herrn Sommer* (*Historien om Herr Sommer*)
* 1995: *Drei Geschichten und eine Betrachtung*
* 1997: *Rossini* – filmmanuskript

## Filmatisering av ''Parfymen''
Bestselgeren *Parfymen* ble filmatisert i 2006 som et historisk drama og en thriller under tittelen *Parfymen – Historien om en morder* (*Perfume: The Story of a Murderer*). Både regissørene Stanley Kubrick, Miloš Forman og Martin Scorsese hadde planer om å filmatisere boken, men ombestemte seg da de fant ut hvor vanskelig det var, og Tom Tykwer overtok oppgaven. Den unge engelske skuespilleren Ben Whishaw spiller hovedrollen, og opptrer sammen med stjerner som Dustin Hoffman og Alan Rickman, samt Rachel Hurd-Wood. Filmen hadde norsk premiere 19. januar 2007.

## Referanser


## Eksterne lenker
* 
* 
*
Lugo (Emilia-Romagna)

**Lugo** er en liten bykommune på Posletten i nærheten av Ravenna i Nord-Italia. 

## Referanser


## Eksterne lenker
*
Lee Camp

**Lee Michael John Camp** (født 22. august 1984) er en engelskfødt nordirsk fotballspiller som fra 30. juni 2021 er klubbløs.
Camp, som er keeper, har spilt landskamper på U17, U18, U19 og U21 nivå for , men siden 2011 har Camp representert  ved flere anledninger.

## Biografi
Lee Camp, som gikk på Derby County sitt fotballakademi, skrev under på sin første profesjonelle kontrakt med Derby County 1. august 2002. Han ble lånt ut til Football Conference laget Burton Albion 6. januar 2003, og han debuterte for dette laget den 18. januar 2003 i en kamp mot Leigh RMI. Kort tid etter ble Camp hentet tilbake til Derby fordi klubben trengte reservekeeper, og den 26. april 2003 debuterte han for Derby County da Lee Grant ble skadet i kampen mot Walsall og måtte gi seg etter første omgang.

I mars 2004 ble han lånt ut til Queens Park Rangers, og hans første kamp for laget fra London var mot Hartlepool United 13. mars 2003. Totalt spilte han 12 kamper på slutten av 2003/04-sesongen for Queens Park Rangers som rykket opp til Football League Championship denne sesongen.

I 2004/05-sesongen etablerte Camp seg som førstekeeper i Derby og på slutten av sesongen ble han kåret til årets unge spiller i klubben. Etter å ha vært førstekeeper i to sesonger mistet han denne posisjonen tidlig 2006/07-sesongen da klubbens nye manager Billy Davies hentet inn Stephen Bywater fra West Ham United. Dermed valgte Camp å si ja til en låneavtale med Norwich City den 7. september 2006. Camp var andrevalg etter Paul Gallacher på keeperplassen i starten på sitt låneopphold i Norwich, men da Jamie Ashdown fra Portsmouth skrev under på en låneavtale i oktober 2006 ble Camp et tredjevalg. Den 20. november 2006 returnerte Ashdown tilbake til Portsmouth, og kort tid etter ble Gallacher skadet. Dermed fikk Camp sin debut for *the Canaries* den 28. november 2006 i en ligakamp mot Leicester City. Etter tre kamper for Norwich returnerte Camp tilbake til Derby County i desember 2006. 

I februar 2007 skrev Camp nok en gang under på en låneavtale med Queens Park Rangers, og i denne låneperioden fikk han bokført 11 ligakamper for laget fra London. I april 2007 ble han hentet tilbake til Derby igjen på grunn av at lagets førstekeeper Bywater var blitt suspendert og ikke kunne spille ligakampen mot Crystal Palace. Totalt spilte Lee Camp 3 ligakamper og 1 cupkamp for *the Rams* i 2006/07-sesongen.

Den 27. juli 2007 signerte Camp på en 3-årskontrakt med Queens Park Rangers som betalte rundt £300 000 for han. Den 1. september 2015 meldte Camp overgang fra AFC Bournemouth til Rotherham United FC etter at førstnevnte klubb kansellerte kontrakten hans.

## Meritter
* Rykket opp til Premier League med Derby etter å vunnet playoff-finalen i 2006/07-sesongen.
* Rykket opp til Football League Championship med Queens Park Rangers i 2004/05-sesongen.
* Fikk *Sammy Crooks Young Player of the Year Award* i 2004/05-sesongen.

## Referanser


## Litteratur
* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 469). Headline Book Publishing, London. ISBN 0-7553-1526-X

## Eksterne lenker
*
RAS

**RAS** kan vise til:

*Recirculating aquaculture systems (RAS)
*RAS-syndrom (tautologisk sammensetning)
4. etappe i Tour de France 2005

## [[Tours]] – [[Blois]] ([[Lagtempo (sykling)|TTT]])
***Etappe:** 4
***Dato:** 5. juli 
***Lengde:** 67,5 km
***Norske resultater:**

## Startliste
14.20: Euskaltel-Euskadi

14.25: Lampre-Caffita

14.30: AG2R Prevoyance

14.35: Saunier Duval-Prodir

14.40: Cofidis

14.45: Davitamon-Lotto

14.50: Liquigas-Bianchi

14.55: Bouygues Telecom

15.00: Francaise des Jeux

15.05: Domina Vacenze

15.10: Quick Step-Innergetic

15.15: Rabobank

15.20: Illes Balears-Caisse d'Epargne

15.25: Crédit Agricole (Thor Hushovd)

15.30: Liberty Seguros-Würth Team

15.35: Fassa Bortolo

15.40: T-Mobile Team

15.45: Gerolsteiner

15.50: Phonak

15.55: Discovery Channel

16.00: Team CSC (Kurt Asle Arvesen)

## Info
Dette var årets eneste lagtempo i touren. De store forhåndsfavirittene var Team CSC og Discovery Channel Pro Cycling Team.
Første lag starter kl. 14:20 og siste lag ut starter kl. 16:00. Startintervallene mellom hvert lag er på 5 minutter.

Som forventet ble dette en kamp mellom laget til Bjarne Riis (Team CSC) og Lance Armstrong (DSC). CSC ledet med 15 sekunder på Armstrong tidlig i løpet, men etterhvert tok Discovery inn på CSC, med kun 6 km igjen til mål ledet CSC med 2 sekunder. Kun noen hundre meter fra mål falt mannen i den gule trøya, CSCs David Zabriskie. Dette gjorde at laget trolig tapte noen dyrebare sekunder, som trolig førte til at Discovery vant etappen og at  Zabriskie mistet ledelsen i rittet. Om Zabriskie ikke hadde falt ville han etter all sannsynlighet beholdt ledelsen i løpet ettersom at CSC da trolig ville vært noen sekunder raskere. I stedet trillet Zabriskie i mål på en 53.-plass, 1 minutt og 28 sekunder bak DSC-laget. Kurt Asle Arvesen gjorde en solid innsats på CSC-laget og var en av de som dro laget aller mest de siste meterne etter Zabriskies fall. Lance Armstrong overtok den gule ledertrøyen etter denne etappen. Thor Hushovds lag Crédit Agricole imponerte og havnet til slutt på 6.-plass.

5. etappe går fra Chambord til Montargis.

## Resultatlister
### Resultatliste etter lag

## Eksterne lenker
* Fullstendig resultatliste
Tautologisk sammensetning

En **tautologisk sammensetning** er en sammensetning der en overflødig gjentagelse, tautologi, forekommer, for eksempel der man bruker ett av ordene som utgjør et akronym sammen med akronymet selv, og dermed i realiteten gjentar dette ordet.

## Vanlige eksempler
*PIN-nummer = Personlig IdentifikasjonsNummer-nummer
*GUI-interface = Graphical User Interface-interface
*ISBN-nummer = International Standard Book Number-nummer
*SAM-missil = Surface-to-Air Missile-missil
*LCD-display = Liquid Crystal Display-display
*Hiv-virus = Human Immunodeficiency Virus-virus
*RPG-spill = Role-playing game-spill
*RIB-båt = Rigid Inflatable Boat-båt
*NIC-land = Newly Industrialized Countries-land 
*PSV-fartøy = Platform Supply Vessel-fartøy
*SI-systemet = Système International d'Unités-systemet (det internasjonale enhetssystemet-systemet)
Babergh

**Babergh** er et administrativt distrikt i Suffolk, England. Administrasjonssenteret er Hadleigh, men den største byen er Sudbury. Babergh hadde i henhold til folketellingen i 2011 en befolkning på 87&nbsp;740 innbyggere og dekket et areal i underkant av 600 km².

Navnet *Babergh* kommer fra et angelsaksisk distrikt, et *[[hundrede]]*, som nevnes i *[[Domesday Book]]* (1086). Det moderne distriktet ble opprettet i 1974 ved at fem distrikter ble slått sammen.

Størsteparten av området som kalles «Constable Country» ligger i Babergh, og mange besøkende kommer for å se Dedham Vale og de historiske landsbyene Long Melford, Lavenham og Kersey.

## Steder i distriktet
* Hadleigh
* Kersey
* Lavenham, Long Melford
* Polstead
* Round Maple
* Stoke-by-Nayland, Sudbury

## Referanser


## Eksterne lenker
*
Deep Impact

Navnet **Deep Impact** viser til følgende:

*Deep Impact, en NASA-romsonde.
*''Deep Impact'', en amerikansk katastrofefilm fra 1998.
Hadleigh

**Hadleigh** er en historisk markedsby og verdslig sogn i South Suffolk, East Anglia, beliggende langs elven Brett mellom de større byene Sudbury og Ipswich. Hovedkvarterene til distriktsrådet i Babergh ligger i byen. Ved folketellingen i 2011 hadde byen en befolkning på 8 253 innbyggere.

## Historie

Guthrum, dansk konge i Danelagen som døde i 890, ble gravlagt i kirken St. Mary's church.

Hadleigh fikk charter for å ha marked i 1252. I 1438 gikk administrasjonen fra adelen og til et tillitsmannsstyre. Markedet ble til sist solgt til Baberghs distriktsråd på slutten av 1900-tallet.

Hadleigh var en av byene i East Anglia som fikk sin framgang og vekst fra produksjon av ull og tekstiler. Den har en laugshall fra 1400-tallet i bindingsverk og mange fine eksempler på verneverdige bygninger i tømmer og murstein, en del med meget detaljerte gipsverk, eller stukkarbeid, fra 1600-tallet. De fleste av de historiske bygningene er i hovedgaten (High Street), Angel Street, Benton Street og i de umiddelbare omgivelsene. Byen har totalt sett hele 246 verneverdige bygninger. Det georgiansk East House i George Street har blitt vernet som bygning av grad II siden 26. april 1950. I mars 2013 planla distriktsrådet å sanere stedet og bygge hus på landet, men måtte trekke planene grunnet heftige lokale protester.

Byen var også, i likhet med den nærliggende byen East Bergholt, kjent for radikal protestantisme på 1500-tallet. Den mest kjente predikanten fra Hadleigh, Rowland Taylor, led martyrdøden under den katolske dronning Maria den blodige.

## Referanser


## Eksterne lenker
* 
*Hadleigh Town Council, byrådet
*Hadleigh Chamber of Commerce , handelskammeret
*Babergh District Council, distriktsrådet
Deep Impact (romsonde)

**Deep Impact** er en NASA-romsonde laget for å studere oppbyggningen av kometer. En del av sonden utførte 4. juli 2005 en vellykket styrtlanding på kometen Tempel 1.

Tidligere oppdrag, som Giotto og Stardust, var kun forbiflyvninger for å ta bilder av kometene og studere støv rundt kometene. 

## Utvidelse av oppdraget
NASA offentliggjorde i juli 2007 at de utvidet og forlenget oppdraget til Deep Impact og Stardust. Romsonden var ferdig med sitt opprinnelig oppdrag tilbake i 2005.

Deep Impact vil gjennomføre to nye vitenskapelig oppdrag:
*Deep Impact Extended Investigation (DIXI)
*Extrasolar Planet Observation and Characterization (EPOCh)

### Deep Impact Extended Investigation (DIXI)
DIXI vil innebære en passering av kometen Boethin, som aldri har vært utforsket før. Boethin er en liten, kort-periode komet som stammer fra utenfor Jupiter sin bane. Undersøkelsen av kometen vil sørge for at en kan gjenvinne noen av de vitenskapelige data tapt i 2002, da CONTOUR-ferden mislyktes. DIXI vil bli gjennomført 5. desember 2008.

### Extrasolar Planet Observation and Characterization (EPOCh)
EPOCh-undersøkelsen vil bruke romsonden til å observere flere nærliggende lyssterke stjerner når allerede kjente ekstrasolære gigant-planeter passerer foran og bak stjernen. De innsamlede dataene vil bli brukt til å karakterisere planetene, og til å bestemme om de har ringer, måner eller Jord-lignende følgesvenner. 
EPOCh sin sensitive observasjoner vil overgå de gjort av både nåværende jordbaserte og rombaserte observatorier. EPOCh vil også måle det middels-infrarøde spektrum til Jorden, og dermed sørge for sammenlignbar data for fremtidige observasjoner av atmosfæren til ekstrasolære planeter. Denne undersøkelsen av ekstrasolære planeter vil bli gjort i 2007, på vei til kometen Boethin.

## Referanser


## Eksterne lenker
* NASA – Spitzer Observations of the Encounter 10.02.06
Blægja

:*For fjellet i Møre og Romsdal, se [[Blæja (Vanylven)]]*

**Blægja** er høyeste punkt på Heilefjellet (1304 moh.) på grensa mellom Askvoll og Sunnfjord kommuner i Vestland. Toppen ligger rett over isbreen Blåfonna på Askvollhalvøya. Navnet «Blægja» kommer fra det norrøne ordet duk, som i tøyduk, ettersom fjellet ligger som en «hvit duk» mesteparten av året.

## Fotnoter



## Referanser




## Eksterne lenker
*
Elizabeth Patterson Bonaparte

**Elizabeth Patterson Bonaparte** (født 1785, død 1879), kjent som «Betsy», var den første konen til Jérôme Bonaparte og dermed svigerinne til keiser Napoleon I av Frankrike.  

Hun var datter av en handelsmann fra Baltimore i USA. Hennes far William var født i Irland og kom til Nord-Amerika forut for den amerikanske revolusjonen. Han var katolikk, og var en av delstaten Marylands rikeste menn.

Elizabeth og Jerôme ble viet av Baltimores katolske erkebiskop den 24. desember 1803.

Da Napoleon hørte om bryllupet, beordret han broren tilbake til Frankrike, og sørget for at ekteskapet ble annullert av de borgerlige domstoler. Jerôme kom tilbake til Frankrike sammen med Betsy, men hun ble nektet tillatelse til å gå i land. Hun dro så til England, og der fødte hun en sønn.

Jerôme gav etter for sin bror keiseren, returnerte til den franske marine, og giftet seg med en tysk prinsesse. 

Betsy vendte tilbake til Baltimore med sønnen Jérôme Napoleon Bonaparte.

## Referanser
St. Edmundsbury

**St. Edmundsbury** er et administrativt distrikt i Suffolk, England. Det har navn etter administrasjonssenteret, Bury St. Edmunds.

Distriktet ble opprettet 1. april 1974 ved at byene Bury St. Edmunds og Haverhill ble slått sammen med landdistriktene Clare og Thingoe. Distriktet dekker et areal på 656,96 km² og hadde 111&nbsp;008 innbyggere i 2011.

## Steder i distriktet
*Bury St. Edmunds
*Haverhill

## Referanser


## Eksterne lenker
*
Savoy

**Savoy** har flere betydninger, blant annet:
* Savoy (band), et norsk-amerikansk popband
* Savoie, en historisk region i de vestlige deler av Alpene
* Huset Savoia, fyrstehuset i Savoie
* Savoy Hotel
Bury St. Edmunds

**Bury St Edmunds** er en markedsby i Suffolk, England. Den er administrasjonssenter for distriktet St. Edmundsbury. Klosteret Bury St Edmunds Abbey, som nå ligger i ruiner, ligger nær byens sentrum. Byen er sete for bispedømmet St Edmundsbury and Ipswich, med Bury St. Edmunds-katedralen som bispesete. Byens opprinnelige navn var *Beodericsworth*, og den ble bygd som et rutenett av abbed Baldwin i tiden rundt 1080. Byen er kjent for ølbrygging og malting, blant annet ligger bryggeriet Greene King Brewery i byen. Bury St Edmunds har også en fabrikk for prosessering sukker, hvor sukkeretmerket Silver Spoon blir framstilt. Byen er senter for kultur og handel i West Suffolk, og turisme har blitt en vesentlig del av byens økonomi. I folketellingen i 2011 hadde byen en befolkning på 41 113 innbyggere.

## Historie
Byen har sitt noe uvanlig navn etter Edmund martyren, som i 870 falt i slaget ved Hoxne og ble gravlagt i abbediet. «Bury» er avledet fra borough, som er beslektet med borg. Det formelle navnet på både borough og bispedømmet er «St Edmundsbury». Byens innbyggere omtaler ofte byen kun for «Bury» av enkelthetshensyn. Byen vokste opp rundt abbediet, som ble et pilegrimsmål siden Edmund ikke bare var en helgen, men også den siste angelsaksiske kongen av East Anglia.

I 1214 samlet de engelske baronene seg i Bury St. Edmunds. I kirken sverget de på at de ville presse kong Johan til å skrive under et frihetsbrev, senere kjent som *[[Magna Carta]]*.

På 1300-tallet vokste det fram en stor tekstilindustri i byen. Abbediet ble for det meste ødelagt under oppløsningen av klostrene på midten av 1500-tallet, men byen var da stor nok til å klare seg uten tilstrømningen av pilegrimer. Ved den industrielle revolusjon var byen for avsidesliggende til å nyte godt av den raske utviklingen, og den opplevde derfor en tilbakegang. Som følge av dette er den i dag fortsatt en gammeldags markedsby.

Ved siden av abbediet ligger Bury St. Edmunds-katedralen, som ble reist så sent som i 1913. Den ble utvidet i 1960-årene, og et nytt tårn i nygotisk stil sto ferdig i 2005.

I abbediets hage ble det i slutten av 1990-årene installert en «internettbenk», hvor hvem som helst kan plugge inn en bærbar datamaskin og koble seg opp til internett. Dette var verdens første parkbenk med internettilknytning; senere har flere kommet til på andre steder. Bury St. Edmunds hadde også Storbritannias første veiskilt med indre belysning. Ettersom det ikke følger standarden, måtte det gis spesialtillatelse til å sette det opp.

## Kultur
Byens teater heter Theatre Royal. Det er også en stor kulturfestival i byen i mai hvert år. En av pubene som hevder å være Storbritannia minste, *The Nutshell* («Nøtteskallet») ligger i byen. Om den virkelig er den minste avhenger av hvordan man måler.

Green King Brewery er kjent for sitt India Pale Ale og sitt sterke *Abbot Ale*.

## Vennskapsbyer
Bury St. Edmundshar følgende vennskapsbyer:

*  Compiègne, Frankrike
*  Kevelaer, Tyskland

## Referanser


## Eksterne lenker
* 

* St Edmundsbury Council 
* Bury St Edmunds Area Guide
* Bury St Edmunds Past and Present Society
SS-Oberst-Gruppenführer

**SS-Oberstgruppenführer** var den høyeste graden i Schutzstaffel (SS) med unntak av den helt spesielle graden Reichsführer-SS. Graden tilsvarte en generaloberst (eller generaladmiral) i Wehrmacht. Det var en grad over Obergruppenführer. 

Den ble opprettet i 1942, og i de tre årene som fulgte før det tredje rikes undergang var det bare fire personer som fikk den tildelt:

*Kurt Daluege (20. april 1942, *SS-Oberstgruppenführer und Generaloberst der Polizei*)
*Sepp Dietrich (1. august 1944, *SS-Oberstgruppenführer und Generaloberst der Waffen-SS*)
*Paul Hausser (1. august 1944, *SS-Oberstgruppenführer und Generaloberst der Waffen-SS*)
*Franz Xaver Schwarz (20. april 1942, *SS-Oberstgruppenführer*)

De som hadde graden fikk også tilsvarende grad i politiet eller Waffen-SS, med unntak av Schwarz som fikk graden som *[[Ehrenführer]]*, det vil si en æresgrad og ikke en reell kommandograd.

Heinrich Himmler tilbød i 1944 graden til Albert Speer, som senere fortalte at han avslo på grunn av sin avsmak for SS. Hermann Göring fikk samme tilbud, men også han avslo, i dette tilfellet på grunn av avsmak for Himmler. 

## Referanser
Kurt Daluege

**Kurt Max Franz Daluege** (født 15. september 1897 i Kreuzburg  i Oberschlesien i Tyskland, død 23. oktober 1946 i Praha-Pankrác i Tsjekkoslovakia) var en tysk SS-general som var sjef for det tyske Ordnungspolizei (Orpo) fra 1936. Under andre verdenskrig var han Riksprotektor for Böhmen og Mähren fra 1942. 

Daluege ble etter andre verdenskrig dømt til døden og hengt offentlig for krigsforbrytelser.

## Liv og virke
Daluege deltok i infanteriet under første verdenskrig og fikk Jernkorset klasse 2. Etter krigen ble han medlem av det beryktede Rossbach Freikorps. I 1926 gikk han inn i Sturmabteilung (SA), gikk over til Schutzstaffel (SS) i 1928, og var blant annet aktiv under de lange knivers natt, likvideringen av ledere i SA i 1934. 

Den  mann store Orpo-styrken deltok i internering og massedrap på jøder særlig bak østfronten etter invasjonen av Sovjetunionen sommeren 1941 i regi av *[[Einsatzgruppen]]*. Orpo internerte og deporterte jødiske nederlendere til utryddelsesleirene i øst. Daluege var selv ved fronten sammen med Heydrich i juni 1941 da massakrene begynte i Litauen og Hviterussland. Han hadde i 1942 graden *[[SS-Oberstgruppenführer|SS-Oberstgruppenführer und Generaloberst der Polizei]]*. Etter likvideringen av Reinhard Heydrich det året ble han fungerende riksprotektor i Böhmen og Mähren. Han gikk av som protektor i 1943 på grunn av sykdom. Dette var et område hvor det var mye motstand mot den tyske okkupasjonen, og i likhet med Heydrich hadde Daluege en brutal fremferd mot både partisaner og sivile.

Daluege ble i 1946 dømt til døden for krigsforbrytelser begått i Tsjekkoslovakia, blant annet massakren i Lidice som Daluege beordret som hevn etter attentatet mot Heydrich. Han ble hengt 23. oktober 1946 foran en ansamling tilskuere. Før henrettelsen hadde han forsøkt å ta sitt eget liv ved å kutte over blodårer og etter at noen hadde forsøkt å smugle inn gift. Han siste ord på galgen var «Jeg dør som en helt i likhet med tusenvis av andre tyskere.» Domstolen fulgte Nürnberg-prosessens prinsipp om at medlemskap i det tyske kabinettet ikke var en forbrytelse, derimot var medlemskap i SS kriminelt. Han ble også dømt for deportasjon av tsjekkoslovaker til leirer i det okkuperte Polen. Massakren i Lidice ble utført av Dalueges Orpo-styrker.

## Referanser


## Eksterne lenker
*
Sporvidde

**Sporvidde** er avstanden mellom innerkantene av skinnegangen i et jernbane-, T-bane- eller trikke-spor. En overveiende del av verdens jernbaner, anslått til 60%, har en sporvidde på 1435 mm, såkalt normalspor, som var den opprinnelige Stockton and Darlington banens sporvidde. Jernbane som er smalere kalles smalspor, og bredere kalles bredspor.

I jernbanens barndom var ikke utbygginger av nye linjer en del av en overordnet plan. Spor ble bygd samtidig på forskjellige strekninger uten å være tilknyttet andre jernbanelinjer. Valg av sporvidde ble derfor et spørsmål om kostnad og inntektsgrunnlaget på strekningen. Smale spor er billigere å legge, siden kurveradiene kan være mindre. Brede spor er dyrere, siden linjen måtte være rettere. Brede spor kan imidlertid bære større vekt og gir bedre stabilitet, noe som muliggjør kraftigere lokomotiver og høyere hastighet og nyttelast. Etter hvert som jernbanenettet ble utvidet, oppsto det stadig oftere sporbrudd – det vil si at to ulike sporvidder møttes. Sporbrudd førte til kostbar og tidkrevende omlastinger, og førte til økende behov for standardisering. I Storbritannia ble Stevensons sporvidde på 1&nbsp;435 mm valgt som standard i 1846, og ble kalt normalspor. I Norge begynte omleggingen fra smalspor til normalspor i 1904, men legging av smalspor fortsatte helt til 1924.

## Sporvidder

### Smalspor

Smalspor finnes i mange varianter, noen eksempler:
*600 mm, ble  brukt i anleggsbaner og gruvebaner, Museumsbanen i Bærum,  Lommedalsbanen
*750 mm. Smalspor Tertitten
*891 mm. (3 svenske fot) var (og er) den vanligste smalsporvidde i Sverige. I dag er dog de fleste svenske smalsporsbaner nedlagt (og fjernet) eller breddet til normalspor. Et unntak er Roslagsbanan.
*914 mm. (3 fot) Douglas hestesporvei
*1000 mm.  «Meterspor». Thamshavnbanen, Øst-Afrika, Gråkallbanen (trikken i Trondheim), Sveits
*1050 mm. Jordan. Syria
*1067 mm. (Tidligere Vestfoldbanen, Rørosbanen, Lillesand-Flaksvandbanen, Setesdalsbanen og  norske sekundærbaner, ellers i Sør-Afrika, Sentralafrika, TAZARA 

### Normalspor
Normalspor har en sporvidde på 1435 mm, og brukes i Norge på alle Bane NORs linjer, Bybanen i Bergen, samt Trikkene og T-banen i Oslo. Den brukes også i Sverige, Danmark, Tyskland, Storbritannia, USA og de fleste andre land.

### Bredspor
Bredspor har vært – og er – brukt flere steder. Noen eksempler:
*1520 mm. I Russland og Ukraina
*1524 mm. Brukes bl. a. i Finland og de baltiske stater
*1600 mm. I Irland og Nord-Irland
*1668 mm. I Portugal og Spania på eldre baner. Nye ekspresslinjer bygges med normalspor.
*1676 mm. Mesteparten av linjenettet i India, Pakistan, Bangladesh og på Sri Lanka  
*2140 mm. Den opprinnelige sporvidden til det britiske jernbaneselskapet Great Western Railway.

## Se også
* Kombinert spor

## Eksterne lenker
* OpenRailwayMap (verdenskart over sporvidder)
* George W. Hilton: A history of track gauge 
*  (liste over sporvidder som er eller har vært brukt rundt omkring i verden)
Josef Duchač

**Josef Duchač** (født 19. februar 1938 i Bad Schlag i Sudetenland) er en tysk politiker (CDU).

Familien var av sudettysk opprinnelse, men ble fordrevet fra Tsjekkoslovakia etter krigen, og havnet i DDR, hvor Duchač utdannet seg til kjemiker. Frem til gjenforeningen arbeidet han i kommunalforvaltningen i Gotha. I 1990 ble han kortvarig regjeringsfullmektig og deretter leder for regjeringsdistriktet Erfurt. Etter gjenopprettelsen av delstaten Thüringen ble Duchač, som hadde blitt medlem av CDU, valgt til statsminister etter valget 14. oktober 1990. Han ledet en koalisjonsregjering mellom CDU og FDP. Han gikk av 23. januar 1992, etter ikke lenger å ha sin egen fraksjons tillit på grunn av mistanker om at han hadde samarbeidet med Sovjetunionen og vært Stasi-tyster. Et mistillitsforslag fra SPD på samme bakgrunn allerede i 1991 hadde blitt nedstemt.

CDU-FDP-koalisjonen valgte Bernhard Vogel (tidligere statsminister i Rheinland-Pfalz) til ny regjeringssjef.

## Referanser
Discovery Channel Pro Cycling Team

**Discovery Channel Pro Cycling Team** var et amerikansk sykkellag. Laget var en lang periode kjent som **US Postal Service Pro Cycling Team**, der Lance Armstrong var lagets store stjerne og kaptein, med sju sammenlagtseire og 23 etappeseire i Tour de France mellom 1999 og 2005. Siden 2005 var laget blant de 20 faste ProTour-lagene.

US Postal trakk seg ut av laget i 2004, etter at deler av det offentlige USA var misfornøyd med at skattebetalernes penger gikk til finansiering av et sykkellag. Discovery Channel signerte i 2004 en sponsoravtale med laget til og med 2007-sesongen.
Etter at Billy Campbell ble sparket fra jobben som president for Discovery Networks, trolig for å ha signert dopingbeskyldte Ivan Basso, bestemte Discovery Channel seg for å ikke forlenge sponsoravtalen utover 2007-sesongen.

Den 10. august 2007 ble det klart at laget ville bli lagt ned etter sesongen, etter at sportsdirektør Johan Bruyneel ikke klarte å finne en ny hovedsponsor. Dette til tross for at de fikk både første- og tredjeplass sammenlagt i Tour de France 2007.

De fleste rytterne klarte å få kontrakter med andre ProTour-lag før 2008-sesongen, og hele åtte av rytterne fulgte med Bruyneel til Astana Team.

## Ryttere
Noen av rytterne som har syklet for dette laget:
*  Lance Armstrong
*  José Azevedo
*  Tom Boonen
*  Allan Davis
*  Alberto Contador
*  Tyler Hamilton
*  George Hincapie
*  Vjatsjeslav Jekimov
*  Steffen Kjærgaard
*  Atle Kvålsvoll
*  Floyd Landis
*  Levi Leipheimer
*  Jaroslav Popovytsj
*  Sérgio Paulinho

## Referanser


## Se også
* Liste over Discovery Channel Pro Cycling Teams proffseire

## Eksterne lenker
*
Scottish Open

**Scottish Open** kan vise til:
*Barclays Scottish Open, en golfturnering
*Scottish Open, en snookerturnering, tidligere spilt under navnet Players Championships.
Kano

**Kano** (via sp. fra karibisk) er en liten, smal, åpen og nærmest flatbunnet båt, som regel med spisse stevner. Det er uklart hvor uttrykket opprinnelig stammer fra, men det ble trolig ført til Europa fra Karibia med conquistadorene.

Kanoen drives fram av et seil eller den padles av en eller flere personer som sitter framovervendt og bruker enkeltblada padleårer. De eldste kanoene var trolig stokkebåter, uthulte trestammer, en båttype som har vært i bruk over store deler av verden.

I Oseania og Karibia har utriggerkanoer vært utbredt. Indianerne i Nord-Amerika lagde kanoer av planker kledd med vanntett «hud» av bark. Bjørkenever skal ha gitt de beste kanoene. Moderne kanoer lages oftest i plast eller aluminium. Skrogformen samt lengden og bredden bestemmer hva kanoen er egnet til.

## Se også
* Stokkebåt
* Pessebåten (verdens eldste båt)
* Kajakk

## Kilder
* 

## Eksterne lenker
*
Kano (andre betydninger)

**Kano** kan vise til:

* Kano, en liten, åpen båt
* Kano, by i Nigeria
* Kano, delstat i Nigeria
* *[[Kano-krøniken]]*
* Kanoskolen, japansk maleriskole
* Jigoro Kano, grunnleggeren av judo
* En figur i spillet *[[Mortal Kombat]]*
Suffolk Coastal

**Suffolk Coastal** er et administrativt distrikt i Suffolk, England. Administrasjonssenteret er Woodbridge. Distriktet dekker et areal på 891,53 km² og hadde 124&nbsp;298 innbyggere i 2011.

## Steder i distriktet
*Aldeburgh
*Bruisyard
*Felixstowe
*Framlingham
*Saxmundham
*Woodbridge

## Referanser


## Eksterne lenker
*
Indigo

**Indigo** eller **indigoblått** er en mørk blåfiolett farge som utvinnes fra planten *Indigofera anil*. Indigo er det eldste fargestoff man kjenner, og er funnet brukt i bånd hos mumier i Egypt. Naturlig indigo stammer fra Bengal i Øst-India, og navnet betyr «fargen fra India». Fargestoffet finnes også i andre planter samt i en snegleart i Middelhavet. Syntetisk indigo kom på markedet rundt 1900 og brukes i dag til farging av bl.a. dongeri.

Fargestoffet finnes også i andre planter. Før indigo-fargestoffet kom til Europa fra India ble planten vaid brukt til blåfarging.

Indigo var en av de vanskeligste fargene å fremstille syntetisk. Adolf Baeyer var den første som fikk den laget (1880), men det var først nesten 20 år senere at BASF fant en effektiv produksjonsmetode.

## Farger på internett

Indigofarge ligger på internett nærmere Midnight Blue  (Hex: #191970) enn den fargen som kalles Indigo  (Hex: #4B0082), denne er mer fiolett enn indigo.

## Indigo spekteret

Som farge inngår den i fargespekteret og har bølgelengder rundt 450-420&nbsp;nm. Den regnes som en av regnbuens syv farger, men trolig tatt med for å oppnå tallmagi med syv farger. I representasjoner av fargespekteret deles indigo som regel mellom blå og lilla.

## Se også
* Farge
* Lilla

## Kilder
* Bertsch McGrayne,Sharon: *Prometheans in the lab*, McGraw-Hill, 2002, ISBN 0-07-140795-2

## Eksterne lenker
*
Padleåre

En **padleåre** er et redskap til framdrift og styring av små båter, vanligvis kanoer og kajakker. 

Kanoårer har ett blad og er 100&ndash;175&nbsp;cm lange. Lengden avhenger av brukerens kroppstørrelse, seteplasseringen i kanoen, åretype og bruksmåte. Padleren bruker åren i framovervendt stilling i motsetning til en roer som vanligvis sitter med ryggen mot fartsretningen. Kraftoverføringen til årebladene skjer direkte fra padlerens kropp og ikke via åregafler eller tollepinner som ved roing.

Kajakkårer har to blad, ett i hver ende av skaftet, og er 190&ndash;260&nbsp;cm lange. Åren føres i en åreføring. Inuitene eskimoene laget årene av drivved. De var tilpasset brukerens kroppshøyde og armlengde. De var like mye et verktøy som fremdriftsmiddel. Siden åren ga en lav padlestilling, forstyrret den byttet mindre ved jakt. Dens utforming (lange smale blade og meget kort skaft) gjør at den påvirkes svært lite av vind. Det er to hovedversjoner: østgrønlandsk og vestgrønlandsk. Flere har oppdaget denne åretypens fordeler idag.
Ipswich

**Ipswich** er administrasjonsbyen og et administrativt distrikt i Suffolk i England. Den ligger ved en fjord som dannes av elven Orwell.

Byens moderne navn er avledet fra middelaldernavnet «Gippeswic», antagelig tatt fra enten et angelsaksisk personnavn eller fra et tidligere navn for utløpet av elven Orwell (men helt uten slektskap med navnet på elven Gipping). I 2011 hadde byen Ipswich en befolkning på 133 384 innbyggere, mens det utbygde boligområdet er beregnet for å ha en befolkning på rundt 180 000 innbyggere.

## Historie

Det har vært bosetninger på stedet siden steinalderen, og man finner kontinuerlige spor etter mennesker også gjennom jernalderen, romersk tid og angelsaksisk tid.

I angelsaksisk tid begynte bosetningen, som til da hadde vært liten og spredt, å vokse på grunn av den praktiske havnen. Det hevdes at Gippeswick var den første angelsaksiske byen, og kongedømmet East Anglia var en periode sentrert omkring byen.

Byen fikk sitt første charter av kong Johan i 1200. Den vokste og ble velstående gjennom tekstilhandel med kontinentet. I 1380 skrev Geoffrey Chaucer satiriske bemerkninger om kjøpmennene i Ipswich i *[[Canterbury-fortellingene]]*.

I middelalderen ble en helligdom viet til jomfru Maria et viktig pilegrimsmål. Statuen av Maria ble fjernet ved reformasjonen og skulle brennes. Det hevdes dog at den ble smuglet ut av landet og er bevart i Nettuno i Italia.

Kardinal Thomas Wolsey ble født i Ispswich ca. 1475. Han var sønn av en rik jordeier og ble en av Henrik VIIIs nærmeste politiske allierte. I 1528 grunnla han et kollegium i sin fødeby, som nå heter Ipswich School.

I 1555 ble en gruppe protestanter, Ipswichmartyrene, brent som kjettere.

Fa 1611 til 1634 var byen et sentrum for emigrasjon til New England. Det var særlig Samual Ward som organiserte dette, og hans sønn Nathaniel Ward ble den første presten i Ipswich i Massachusetts.

Lord Nelson og hans kone flyttet til Ipswich i 1797, og i 1800 ble han *High Steward of Ipswich*.

## Dagens Ipswich

Ipswich er fortsatt en travel havneby med mange millioner tonn last i året. Den hadde tidligere en kortbaneflyplass med gressdekke med regelmessige flyvninger til Nederland, men denne ble nedlagt og er nå omregulert til boligområde.

Tolly Cobbold Brewery, bygget på 1800-tallet og ombygget 1894&ndash;1896, er et av de best bevarte viktorianske bryggeriene i Storbritannia. Bygningen avløste bryggeriets opprinnelige, fra 1746.

## Kultur

Ipswich Museum har kopier av Mildenhallskatten og Sutton Hoo-funnet, samt saksiske våpen og smykker som er funnet i området.

Malerne John Constable og Thomas Gainsborough levde og virket i Ipswich. Charles Dickens besøkte byen i 1835 og la handlingen i *The Pickwick Papers* dit. Hotellet han bodde på, som den gang het The Tavern og nå Great White Horse Hotel, ble åpnet allerede i 1518. Dickens beskriver interiøret nøye i boken, og det er fortsatt mulig å kjenne seg igjen.

Ipswich Town FC er en av de mest fremgangsrike fotballklubbene i East Anglia. Hovedrivalen er Norwich.

## Referanser


## Eksterne lenker
* 
* Medieval town plan of Ipswich Town
Orwell (Suffolk)

**Orwell** er en elv i Suffolk, England. Den har sitt opphav i elven Gipping, overfor tidevannsgrensen ved Stoke Bridge. Ved byen Ipswich danner den en vik, og renner ut i Nordsjøen mellom Harwich og Felixstowe etter å ha gått sammen med elven Stour ved Shotley. Den store broen Orwell Bridge bærer hovedveien A14 over elveutløpet til sør av Ipswich. Broen ble åpnet for trafikk i 1982 og har et spenn på 190 meter mens dens totale lengde er 1287 meter fra Wherstead og til stedet for den tidligere flyplassen ved Ipswich.

## Navnet
I navnet på elven, Orwell, kommer «Or-» fra oldtidens navn på elven, antagelig før-keltisk. Andre ledd «-well» indikerer antagelig en angelsaksisk navngivning. I boken *A tour through England and Wales* skrevet i 1722, kalte Daniel Defoe elven for «Orwel» (skjønt ikke konsekvent). Han nevner at «en reisende vil knapt forstå meg når jeg snakker om elven Stour og elven Orwell ved Harwich, for de kjenner dem ikke ved noe annet navn enn Maningtre-Water og Ipswich-Water.» Forfatteren Eric Blair valgte sitt forfatternavn, som han senere ble berømt med, «George Orwell», grunnet sin kjærlighet til elven.

## Referanser
São José dos Campos

**São José dos Campos** er en kommune og by i delstaten São Paulo i sørøstregionen av Brasil. São José dos Campos ligger i dalføret *Vale do Paraíba*. Byen er en av de største byene i delstaten. 

Byen er et viktig industrisenter noe som blant annet inkluderer petrokjemi, bilproduksjon, utstyr for telekommunikasjon samt en del småindustri. Mest kjente industribedrift er antakelig flyprodusenten Embraer. I tillegg finnes det en del forskningsinstitutt i området, hvor de største er Brasils nasjonale institutt for romforskning (Instituto Nacional de Pesquisas Espaciais) og Det tekniske senter for luftfart.

## Galleri

Fil:Library-ITA.JPG|
Fil:Ethnic.ba.erj145.waterdreaming.jpg|


## Referanser


## Eksterne lenker
* 
* http://verdalumo.vilabol.uol.com.br/portugues/cidade.htm
Discovery Channel

**Discovery Channel** er et amerikansk kabel-TV-nettverk som hovedsakelig sender vitenskapelige programmer, som dokumentarer og naturprogrammer. Nettverket eies av Warner Bros. Discovery, som også eier TLC (tidligere *The Learning Channel*), Animal Planet, Travel Channel, The Science Channel, Discovery World, Discovery Science, Discovery Travel & Living og FitTV. Discovery Channel har også flere digitale kanaler: Discovery Times (drives i samarbeid med *[[The New York Times]]*), Discovery Health, Discovery Home, Discovery Kids og Discovery HD Theater (en HDTV-kanal).

En europeisk versjon med base i England ble lansert i 1989.

## Programserier
*Ufullstendig, legg gjerne til*
* *[[Livsfarlig fangst]]* (2005–2018)
* *[[Overhaulin']]* (2004–2008; 2012–2015)
* *[[MythBusters]]* (2003–2016)
* *[[Highway Thru Hell]]* (2013–2019)
* *[[Auction Hunters]]* (2010–2015)
* *[[Moonshiners (TV-serie)|Moonshiners]]* (2011–2017)
* *[[Mighty Ships]]* (2008–2018)
* *[[Bilfikserne]]* (2003–2018)
* *[[Fast N`Loud]]* (2012–2021)

## Enkeltprogrammer
* *[[«Norwegian Breakaway»]]*
* *[[FF «G.O. Sars» (2003)]]*
* *[[MS «Africa Mercy»]]*
* *[[«Emma Mærsk»]]*
* *[[«Norwegian Epic»]]*
* *[[MS «Fram»]]*

## Eksterne lenker
* 
* Discovery Channel Norge
* Discovery Channel Europe
* SBS Discovery Media
Osasco

**Osasco** er en kommune og by i delstaten São Paulo i sørøstregionen av Brasil. Byen ligger vest i delstaten.

Osasco ble grunnlagt av den italienske innvandreren Antonio Agu, som opprinnelig kom fra Torino. Byen ble utskilt som egen kommune i 1962. Det er gode togforbindelser fra Osasco og inn til São Paulo by.

## Galleri

|
|
|


## Referanser


## Eksterne lenker
* 
* http://www.estacoesferroviarias.com.br/o/osasco.html
Tupianske språk

**Tupianske språk** er en indiansk språkfamilie som tales i Sør-Amerika. Den største undergruppa av tupianske språk er tupí-guaraní-språkene. Denne gruppa inkluderer relativt store språk som guaraní, som er offisielt i Paraguay og også brukes i Argentina, Bolivia og Brasil, i tillegg til klassisk tupí.

## Eksterne lenker
* Etnologisk klassifisering av tupianske språk